ΠΑΝΕΠΙΣΤΗΜΙΟ ΑΙΓΑΙΟΥ
ΠΕΡΙΦΕΡΕΙΑΚΟ ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ ΡΟΔΟΥ
ΕΝΕΡΓΕΙΕΣ ΟΜΑΔΑΣ ΠΥΡΟΠΡΟΣΤΑΣΙΑΣ ΠΡΟΛΗΠΤΙΚΑ 
ΚΑΙ ΚΑΤΑ ΤΗ ΔΙΑΡΚΕΙΑ ΠΥΡΚΑΓΙΑΣ
ΚΤΗΡΙΟ «7ης ΜΑΡΤΙΟΥ»

Ο αρχηγός, ο υπαρχηγός και τα μέλη της ομάδας πυροπροστασίας του κτιρίου 7ης Μαρτίου ορίστηκαν, σύμφωνα με την Π.Δ. 14/2014, με τις υπ΄ αριθμόν 1108/07-02- 2018, 1123/16-02-2018 και 21304/13-10-2021 (Α.Δ.Α. 6ΨΝΥ469Β7Λ-ΤΤΟ) αποφάσεις Πρύτανη του Πανεπιστημίου Αιγαίου.
ΠΡΟΛΗΠΤΙΚΑ
Οι κάτωθι προληπτικές ενέργειες του Αρχηγού, του Υπαρχηγού, του αναπληρωτή Υπαρχηγού, των τακτικών και των αναπληρωματικών μελών της Ομάδας Πυροπροστασίας αναφέρονται παρακάτω συμπληρωματικά της εγκεκριμένης από την Πυροσβεστική Υπηρεσία Ρόδου μελέτης : «Οργάνωση – Εκπαίδευση Ομάδων Πυροπροστασίας Εγκαταστάσεων Πανεπιστημίου Αιγαίου στην Οδό Δημοκρατίας 1 στη Ρόδο» και των διατάξεων της Π.Δ. 14/2014 (ΦΕΚ. 2434 Β’ 2014).
Ο Αρχηγός, ο Υπαρχηγός ο αναπληρωτής Υπαρχηγού, τα τακτικά και τα αναπληρωματικά μέλη της Ομάδας Πυροπροστασίας προληπτικά πρέπει κατ΄ ελάχιστον :
· Να γνωρίζουν και να εφαρμόζουν τα αναγραφόμενα στην εγκεκριμένη μελέτη από την Πυροσβεστική Υπηρεσία Ρόδου «Οργάνωση – Εκπαίδευση Ομάδων Πυροπροστασίας Εγκαταστάσεων Πανεπιστημίου Αιγαίου στην Οδό Δημοκρατίας 1 στη Ρόδο». Η εν λόγω μελέτη περιέχει μεταξύ άλλων τα καθήκοντα και τις υποχρεώσεις όλων των μελών της ομάδας Πυροπροστασίας.
· Να έχουν μελετήσει την Μελέτη Πυροπροστασίας και τα σχέδια του κτιρίου «7ης Μαρτίου», τα οποία διατίθενται προς μελέτη και διευκρινήσεις, στα γραφεία του Περιφερειακού Τμήματος Τεχνικών Υπηρεσιών Ρόδου  (Κτίριο 7ης Μαρτίου ΙΣ.9).
· Να γνωρίζουν και να εφαρμόζουν τις διατάξεις της Π.Δ. 14/2014 (ΦΕΚ. 2434 Β’ 2014).
· Να γνωρίζουν και να τηρούν τα προληπτικά μέτρα πυροπροστασίας όπως αυτά αναγράφονται στο κεφάλαιο 7 της εγκεκριμένης από την Πυροσβεστική Υπηρεσία Ρόδου μελέτης : «Οργάνωση – Εκπαίδευση Ομάδων Πυροπροστασίας Εγκαταστάσεων Πανεπιστημίου Αιγαίου στην Οδό Δημοκρατίας 1 στη Ρόδο».
· Να παρακολουθούν όλες τις προγραμματισμένες εκπαιδεύσεις – ενημερώσεις και να συμμετέχουν στις ασκήσεις που λαμβάνουν χώρα στο Πανεπιστήμιο Αιγαίου σε θέματα πυρασφάλειας. Σε περίπτωση αντικειμενικού κωλύματος, να ενημερώνουν τον Αρχηγό Ομάδας Πυροπροστασίας και να φροντίζουν οι ίδιοι για την εκ των υστέρων εκπαίδευση – ενημέρωσή τους.
· Να  γνωρίζουν το κτίριο «7ης Μαρτίου» στο οποίο είναι μέλη της ομάδας πυροπροστασίας του. Ενδεικτικά αλλά όχι περιοριστικά, αναφέρεται ότι απαιτείται να γνωρίζουν κατ΄ ελάχιστον τις οδεύσεις διαφυγής, τις εξόδους κινδύνου, τα μέσα ενεργητικής πυροπροστασίας του κτιρίου κ.ο.κ.
· Να γνωρίζουν τη χρήση των μέσων ενεργητικής πυροπροστασίας του κτιρίου «7ης Μαρτίου».
· Να είναι σε θέση να αναγνωρίσουν στον διευθυνσιοδοτούμενο πίνακα πυρανίχνευσης την διεύθυνση που έχει δώσει συναγερμό και εν συνεχεία να μπορούν να εντοπίσουν την ακριβή θέση στα αναρτημένα σχέδια.
· Να γνωρίζουν τo σημείο συγκέντρωσης έκτακτης ανάγκης. Για το κτίριο «7ης Μαρτίου» το σημείο συγκέντρωσης έκτακτης ανάγκης είναι στον αύλειο χώρο του μπροστά από την δυτική του όψη (έξοδος προς οδό Αγ. Ιωάννου). 
· Να ενημερώνουν τον Αρχηγό της Ομάδας Πυροπροστασίας και το Περιφερειακό Τμήμα Τεχνικών Υπηρεσιών σε περίπτωση που αντιληφθούν απώλεια ή δυσλειτουργία κάποιου εκ των μέσων Παθητικής (π.Χ. πυράντοχες θύρες) ή Ενεργητικής πυροπροστασίας (π.χ. πυροσβεστήρες) του κτιρίου.

ΚΑΤΑ ΤΗ ΔΙΑΡΚΕΙΑ ΤΗΣ ΠΥΡΚΑΓΙΑΣ
Οι παρακάτω αναγραφόμενες ενέργειες συντάχθηκαν προκειμένου να ξεκαθαριστούν οι ενέργειες και οι κινήσεις του κάθε ενός μέλους της ομάδας πυροπροστασίας του κτιρίου «7ης Μαρτίου». Η παρακάτω ανάλυση βασίζεται α) στην από 27/06/2017 εγκεκριμένη από την Πυροσβεστική Υπηρεσία Ρόδου μελέτη: «Οργάνωση – Εκπαίδευση Ομάδων Πυροπροστασίας Εγκαταστάσεων Πανεπιστημίου Αιγαίου στην Οδό Δημοκρατίας 1 στη Ρόδο» β) στις διατάξεις της Π.Δ. 14/2014 (ΦΕΚ. 2434 Β’ 2014) γ) στις ιδιαιτερότητες του κτιρίου «7ης Μαρτίου».
Κατά την εκδήλωση της Πυρκαγιάς :
Α) Σε εργάσιμες ημέρες και ώρες (Α’ 8ώρο):
· Σημαίνουμε συναγερμό μέσω του χειροκίνητου συστήματος αναγγελίας εάν δεν ηχεί ήδη (μέσω του αυτόματου συστήματος πυρανίχνευσης).
· Ειδοποιούμε άμεσα την Πυροσβεστική Υπηρεσία στα τηλέφωνα 199 ή 112 κατόπιν επιβεβαίωσης του συμβάντος.
· Εάν η εστία της φωτιάς είναι περιορισμένη γίνεται κλήση για βοήθεια και άμεση απόπειρα κατάσβεσης με τα φορητά μέσα πυρόσβεσης (πυροσβεστήρες) του κτιρίου. Απομακρύνουμε από το χώρο της πυρκαγιάς όλα τα εύφλεκτα υλικά. Απομακρυνόμαστε από την εστία της φωτιάς, εάν δεν είμαστε σίγουροι για την ασφάλειά μας.
· Όλα τα μέλη της ομάδας πυροπροστασίας συγκεντρώνονται στο γραφείο ΙΣ13 που βρίσκεται στο ισόγειο, πλησίον του κεντρικού κλιμακοστασίου του κτιρίου. Σε περίπτωση απουσίας κάποιου εκ των τακτικών μελών πυροπροστασίας γίνεται κλήση σε αναπληρωματικό μέλος προς αντικατάσταση αυτού.
· Μπαίνουμε στον χώρο (εφόσον η πυρκαγιά δεν βρίσκεται εντός αυτού) και διαβάζουμε στον διευθυνσιοδοτούμενο πίνακα, με τη βοήθεια των αναρτημένων σχεδίων, το ακριβές σημείο που έδωσε πυρκαγιά μέσω του αυτόματου συστήματος. Την ενέργεια αυτή την κάνει το πρώτο μέλος που φτάσει στο σημείο. Εάν έχει γίνει ταυτόχρονη προσέλευση, στο γραφείο εισέρχονται ο Αρχηγός με τον Υπαρχηγό της ομάδας. Κλειδί για το γραφείο ΙΣ13 βρίσκεται εντός της κλειδοθήκης πλησίον του γραφείου. Κωδικός για την κλειδοθήκη παραδίδεται από τον Αρχηγό της Ομάδας προφορικά σε όλα τα μέλη της και στο φύλακα βάρδιας.
· [bookmark: _GoBack](ΘΕΣΗ Νο1): Ένα μέλος της ομάδας (η κα Δρακωνάκη Στ.)  παραμένει στο χώρο ΙΣ 13 και μέσω του μεγαφωνικού συστήματος, ανακοινώνει το συμβάν και την άμεση εκκένωση του κτιρίου. Προτεινόμενο μήνυμα : ΑΝΑΚΟΙΝΩΣΗ. ΣΤΟ ΚΤΙΡΙΟ ΕΧΕΙ ΕΚΔΗΛΩΘΕΙ ΠΥΡΚΑΓΙΑ. ΔΕΝ ΠΡΟΚΕΙΤΑΙ ΓΙΑ ΑΣΚΗΣΗ ΠΥΡΑΣΦΑΛΕΙΑΣ. ΠΑΡΑΚΑΛΟΥΜΕ ΓΙΑ ΤΗΝ ΑΜΕΣΗ ΕΚΚΕΝΩΣΗ ΤΟΥ ΚΤΙΡΙΟΥ. ΕΝΤΟΣ ΟΛΙΓΟΥ ΠΙΘΑΝΟΝ ΝΑ ΠΡΟΚΛΗΘΕΙ ΤΕΧΝΗΤΗ ΔΙΑΚΟΠΗ ΡΕΥΜΑΤΟΣ. ΜΗΝ ΠΑΝΙΚΟΒΑΛΕΣΤΕ. ΣΥΝΕΡΓΑΖΕΣΤΕ ΜΕ ΤΑ ΣΥΝΕΡΓΕΙΑ ΔΙΑΣΩΣΗΣ.  Η κα Δρακωνάκη παράλληλα προετοιμάζει την αναπνευστική συσκευή σε περίπτωση που χρειαστεί και ενημερώνεται συνεχώς για την κατάσταση. Η κα Δρακωνάκη ενημερώνει τον αρχηγό και το μέλος της ομάδας πυροπροστασίας που βρίσκεται στο σημείο συγκέντρωσης εκτάκτου ανάγκης. Η κα Δρακωνάκη ενημερώνει και τη Προϊσταμένη της Περιφερειακής Δ/νσης Ρόδου κα Βασιλάκη Γεωργία (6974524107) περί πυρκαγιάς στο κτίριο.  Σε περίπτωση κινδύνου αποχωρεί από τον χώρο.
· Ο Υπαρχηγός της ομάδας (κος Καραμποϊκης Σπ.) τρέχει άμεσα στο υπόγειο του κτιρίου προκειμένου να διακόψει την παροχή ηλεκτρικού ρεύματος στο κτήριο. ΠΡΟΣΟΧΗ ΔΙΑΚΟΠΤΟΝΤΑΙ ΟΛΕΣ ΟΙ ΗΛΕΚΤΡΙΚΕΣ ΠΑΡΟΧΕΣ: Κανονικά φορτία (ΔΕΗ) , Εφεδρικά φορτία (Η/Ζ) και Αδιάλειπτα φορτία (UPS). Εάν παραστεί ανάγκη χρησιμοποιεί τον εξοπλισμό του πυροσβεστικού σταθμού του υπογείου (μάσκα, φακός κ.ο.κ) Ο Υπαρχηγός παραμένει στο υπόγειο έως ότου διαπιστωθεί η καλή λειτουργία των αντλιών στο μόνιμο υδροδοτικό δίκτυο. ΠΡΟΣΟΧΗ! ΔΕΝ ΕΙΣΕΡΧΟΜΑΣΤΕ ΣΤΟ ΥΠΟΓΕΙΟ ΕΑΝ Η ΠΥΡΚΑΓΙΑ ΠΡΟΕΡΧΕΤΑΙ ΑΠΟ ΕΚΕΙ ΚΑΙ ΕΚΤΙΜΟΥΜΕ ΟΤΙ ΔΕΝ ΜΠΟΡΟΥΜΕ ΝΑ ΤΗΝ ΑΝΤΙΜΕΤΩΠΙΣΟΥΜΕ. Στην περίπτωση που ο Υπαρχηγός και ο αναπληρωτής του (κος Λύκος Ν.)  απουσιάζουν επιλέγεται άλλο μέλος από την ομάδα με Τεχνικές γνώσεις για να μεταβεί στο υπόγειο.
· Ο Αρχηγός της Ομάδας Πυροπροστασίας παίρνει από τον πυροσβεστικό σταθμό προστατευτική μάσκα, τοποθετεί το φίλτρο της, παίρνει έναν φακό και πηγαίνει προς το σημείο της πυρκαγιάς προκειμένου να γίνει εκτίμηση της κατάστασης και απόπειρα κατάσβεσής της, εάν είναι εφικτό. Σε διαφορετική περίπτωση βοηθάει στην εκκένωση του κτιρίου.
· [bookmark: _Hlk528923655](ΘΕΣΗ Νο3) & (ΘΕΣΗ Νο4): Δύο μέλη της ομάδας Πυροπροστασίας (ο κος Παπαγιαννάκης Δ. και κος Βερναρλής Β.) παίρνουν κατ΄ ελάχιστον από τον πυροσβεστικό σταθμό του ισογείου την δεύτερη μάσκα και από αυτόν του ορόφου μία ακόμα, δύο φακούς και δύο κλειδιά υποπινάκων και ξεκινούν έλεγχο όλων των χώρων του κτιρίου ώστε να εξασφαλιστεί η εκκένωση του. Τα μέλη αυτά αναλαμβάνουν από μία πτέρυγα (ο κος Παπαγιαννάκης την Νότια και ο κος Βερναρλής τη Βόρεια) και ελέγχουν το σημείο συγκέντρωσης Α.Μ.Ε.Α. (α’ Όροφος Κεντρικό κλιμακοστάσιο, β΄ Όροφος Κεντρικό κλιμακοστάσιο). Κατά την είσοδο τους σε κάθε πτέρυγα ορόφου διακόπτουν την ηλεκτροδότηση του από τους αντίστοιχους  υποπίνακες. Γίνεται είσοδος και άνοιγμα όλων των ξεκλείδωτων θυρών, συμπεριλαμβανομένων και αυτών στα WC. Στις κλειδωμένες θύρες γίνεται δυνατό χτύπημα και δυνατό κάλεσμα. Τα εν λόγω μέλη ενημερώνουν συνεχώς τον αρχηγό ή τον υπαρχηγό και την (ΘΕΣΗ Νο1) για την κατάσταση (εγκλωβισμός ατόμων, ΑΜΕΑ, ένταση πυρκαγιάς, εκκένωση κ.ο.κ).
· (ΘΕΣΗ Νο2): Το τέταρτο μέλος της ομάδας πυροπροστασίας (ο κος Παυλίδης Χ.) βρίσκεται στο σημείο συγκέντρωσης εκτάκτου ανάγκης φροντίζει για την  καταμέτρηση των ανθρώπων, ενημερώνει πλήρως την Πυροσβεστική Υπηρεσία για τα μέσα πυροπροστασίας του κτιρίου την θέση και ένταση της πυρκαγιάς και τον βαθμό εκκένωσης του κτιρίου. Ενημερώνεται συνεχώς από την κα Δρακωνάκη στον χώρο ΙΣ13 και τον αρχηγό της ομάδας πυροπροστασίας. 
· Κατά την άφιξη της Πυροσβεστικής Υπηρεσίας γίνεται πλήρης ενημέρωση από την ομάδα πυροπροστασίας. Η Ομάδα πυροπροστασίας στο εξής υπακούει και ακολουθεί τις οδηγίες και εντολές Πυροσβεστικής Υπηρεσίας.
Τα ονόματα που αναφέρονται ανωτέρω είναι αυτά των τακτικών μελών της ομάδας πυροπροστασίας σε εργάσιμες ημέρες και ώρες. Σε περίπτωση απουσίας κάποιου εκ των τακτικών μελών αυτό αντικαθίσταται από τα αναπληρωματικά μέλη. Σε κάθε περίπτωση είναι πιθανή η εναλλαγή των προσώπων όπως έχουν αναφερθεί ανωτέρω.
Β) Σε εργάσιμες ημέρες το Β’ Οκτάωρο , Σαββατοκύριακα και Αργίες (Α’ & Β’ 8ωρο)
· Σημαίνουμε συναγερμό μέσω του χειροκίνητου συστήματος αναγγελίας εάν δεν ηχεί ήδη (μέσω του αυτόματου συστήματος πυρανίχνευσης).
· Ειδοποιούμε άμεσα την Πυροσβεστική Υπηρεσία στα τηλέφωνα 199 ή 112 κατόπιν επιβεβαίωσης του συμβάντος.
· Εάν η εστία της φωτιάς είναι περιορισμένη γίνεται κλήση για βοήθεια και απόπειρα κατάσβεσης με τα φορητά μέσα πυρόσβεσης του κτιρίου. Απομακρύνουμε από το χώρο της πυρκαγιάς όλα τα εύφλεκτα υλικά. Απομακρυνόμαστε από την εστία της φωτιάς εάν δεν είμαστε σίγουροι για την ασφάλειά μας.
· Μέλη στην ομάδα πυροπροστασίας γίνονται οι εργαζόμενοι στο κτίριο (συμπεριλαμβανομένου του Φύλακα Βάρδιας), και συγκεντρώνονται στο γραφείο ΙΣ13 που βρίσκεται στο ισόγειο, πλησίον του κεντρικού κλιμακοστασίου του κτιρίου. 
· Γίνεται τηλεφωνική κλήση προς τον Αρχηγό, τον Υπαρχηγό της ομάδας πυροπροστασίας του κτιρίου και τη Προϊσταμένη της Περιφερειακής Δ/νσης Ρόδου κα Βασιλάκη Γεωργία (6974524107). 
· Μπαίνουμε στον χώρο ΙΣ13 (εφόσον η πυρκαγιά δεν βρίσκεται εντός αυτού) και διαβάζουμε στον διευθυνσιοδοτούμενο πίνακα με τη βοήθεια των αναρτημένων σχεδίων το ακριβές σημείο που έδωσε πυρκαγιά μέσω του αυτόματου συστήματος. Την ενέργεια αυτή την κάνει ο Φύλακας Βάρδιας ή το πρώτο μέλος που φτάσει στο σημείο. Κλειδί για το γραφείο ΙΣ13 βρίσκεται εντός της κλειδοθήκης πλησίον του γραφείου. Κωδικός για την κλειδοθήκη παραδίδεται από τον Αρχηγό της Ομάδας προφορικά σε όλα τα μέλη της και στο φύλακα βάρδιας.
· (ΘΕΣΗ Νο1):  Ένα μέλος της ομάδας στο παραμένει στο χώρο ΙΣ 13 και μέσω του μεγαφωνικού συστήματος, ανακοινώνει το συμβάν και την άμεση εκκένωση του κτιρίου. Προτεινόμενο μήνυμα : ΑΝΑΚΟΙΝΩΣΗ. ΣΤΟ ΚΤΙΡΙΟ ΕΧΕΙ ΕΚΔΗΛΩΘΕΙ ΠΥΡΚΑΓΙΑ. ΔΕΝ ΠΡΟΚΕΙΤΑΙ ΓΙΑ ΑΣΚΗΣΗ ΠΥΡΑΣΦΑΛΕΙΑΣ. ΠΑΡΑΚΑΛΟΥΜΕ ΓΙΑ ΤΗΝ ΑΜΕΣΗ ΕΚΚΕΝΩΣΗ ΤΟΥ ΚΤΙΡΙΟΥ. ΕΝΤΟΣ ΟΛΙΓΟΥ ΠΙΘΑΝΟΝ ΝΑ ΠΡΟΚΛΗΘΕΙ ΤΕΧΝΗΤΗ ΔΙΑΚΟΠΗ ΡΕΥΜΑΤΟΣ. ΜΗΝ ΠΑΝΙΚΟΒΑΛΕΣΤΕ. ΣΥΝΕΡΓΑΖΕΣΤΕ ΜΕ ΤΑ ΣΥΝΕΡΓΕΙΑ ΔΙΑΣΩΣΗΣ. Παράλληλα προετοιμάζει την αναπνευστική συσκευή σε περίπτωση που χρειαστεί και ενημερώνεται συνεχώς για την κατάσταση. Τέλος ενημερώνει το μέλος της ομάδας πυροπροστασίας που βρίσκεται στο σημείο συγκέντρωσης εκτάκτου ανάγκης. 
· Εάν υπάρχει τεχνικός υπάλληλος που γνωρίζει, τρέχει άμεσα στο υπόγειο του κτιρίου προκειμένου να διακόψει την παροχή ηλεκτρικού ρεύματος στο κτήριο. ΠΡΟΣΟΧΗ ΔΙΑΚΟΠΤΟΝΤΑΙ ΟΛΕΣ ΟΙ ΗΛΕΚΤΡΙΚΕΣ ΠΑΡΟΧΕΣ: Κανονικά φορτία (ΔΕΗ) , Εφεδρικά φορτία (Η/Ζ) και Αδιάλειπτα φορτία (UPS). Παραμένει στο υπόγειο έως ότου διαπιστωθεί η καλή λειτουργία των αντλιών στο μόνιμο Υδροδοτικό δίκτυο. ΠΡΟΣΟΧΗ! ΔΕΝ ΕΙΣΕΡΧΟΜΑΣΤΕ ΣΤΟ ΥΠΟΓΕΙΟ ΕΑΝ Η ΠΥΡΚΑΓΙΑ ΠΡΟΕΡΧΕΤΑΙ ΑΠΟ ΕΚΕΙ ΚΑΙ ΕΚΤΙΜΟΥΜΕ ΟΤΙ ΔΕΝ ΜΠΟΡΟΥΜΕ ΝΑ ΤΗΝ ΑΝΤΙΜΕΤΩΠΙΣΟΥΜΕ. 
· (ΘΕΣΗ Νο3) & (ΘΕΣΗ Νο4): Δύο μέλη της ομάδας Πυροπροστασίας, παίρνουν από τον πυροσβεστικό σταθμό του ισογείου κατ΄ ελάχιστον δύο μάσκες, δύο φακούς και δύο κλειδιά υποπινάκων και ξεκινούν έλεγχο όλων των χώρων του κτιρίου ώστε να εξασφαλιστεί η εκκένωση του. Τα μέλη αυτά αναλαμβάνουν από μία πτέρυγα έκαστο και ελέγχουν το σημείο συγκέντρωσης Α.Μ.Ε.Α. (α’ Όροφος Κεντρικό κλιμακοστάσιο, β΄ Όροφος Κεντρικό κλιμακοστάσιο). Κατά την είσοδο τους σε κάθε πτέρυγα ορόφου διακόπτουν την ηλεκτροδότηση του από τους αντίστοιχους  υποπίνακες. Γίνεται είσοδος και άνοιγμα όλων των ξεκλείδωτων θυρών, συμπεριλαμβανομένων και αυτών στα WC. Στις κλειδωμένες θύρες γίνεται δυνατό χτύπημα και δυνατό κάλεσμα.
· (ΘΕΣΗ Νο2): Μέλος της ομάδας πυροπροστασίας βρίσκεται στον σημείο συγκέντρωσης εκτάκτου ανάγκης, φροντίζει για την  καταμέτρηση των ανθρώπων, ενημερώνει πλήρως την Πυροσβεστική Υπηρεσία για τα μέσα πυροπροστασίας του κτιρίου την θέση και ένταση της πυρκαγιάς και τον βαθμό εκκένωσης του κτιρίου. 
· Κατά την άφιξη της Πυροσβεστικής Υπηρεσίας γίνεται πλήρης ενημέρωση από την ομάδα πυροπροστασίας. Η Ομάδα πυροπροστασίας στο εξής υπακούει και ακολουθεί τις οδηγίες και εντολές Πυροσβεστικής Υπηρεσίας.
Γ) Κατά τις βραδινές ώρες (Γ’ 8ωρο) ή τις ημέρες και ώρες που το κτίριο 7ης Μαρτίου είναι κλειστό:
· Ο Φύλακας περιπολιών φτάνει επί τόπου και καλεί άμεσα την Πυροσβεστική Υπηρεσία Ρόδου στα τηλέφωνα 199 ή 112.
· Εν συνεχεία καλεί τον Αρχηγό και τον Υπαρχηγό της Ομάδας Πυροπροστασίας του κτιρίου.
· Ο Φύλακας περιπολιών ελέγχει όλες τις εξόδους του κτιρίου προκειμένου να εξεταστεί το ενδεχόμενο εισόδου ατόμου στο κτίριο.
· Ο Φύλακας περιπολιών ενημερώνει την Πυροσβεστική Υπηρεσία για ότι γνωρίζει για το συμβάν.
· Καταφθάνουν ο Αρχηγός και ο Υπαρχηγός ομάδας πυροπροστασίας, εάν αυτό είναι εφικτό, και συνδράμουν στο έργο της Πυροσβεστικής Υπηρεσίας Ρόδου.
Οι ανωτέρω λίστες ενεργειών συντάχθηκαν ώστε όλα τα μέλη της ομάδας να γνωρίζουν εκ των προτέρων τον ρόλο τους και τις ενέργειες στις οποίες θα πρέπει να προβούν. Κάθε συμβάν είναι μοναδικό και έχει ιδιαιτερότητες, οι οποίες ενδεχομένως καθιστούν κάποιες εκ των  ανωτέρω ενεργειών μη πραγματοποιήσιμες. Αποφάσεις δύναται να λαμβάνονται κατά τη διάρκεια του συμβάντος που να τροποποιούν τα ανωτέρω. Εν τούτοις κατά κανόνα οι ανωτέρω λίστες ενεργειών  πρέπει να μελετηθούν από όλα τα μέλη των ομάδων πυροπροστασίας (τακτικά και αναπληρωματικά), και να εφαρμοστούν σε περίπτωση έκτακτης ανάγκης λόγω πυρκαγιάς στο κτίριο.

	
	Ρόδος, 10/11/2021
Ο Αρχηγός Ομάδας Πυροπροστασίας

Φιλήμων Φραντζής
ΠΕ5 Μηχανολόγος Μηχανικός














ΠΑΡΑΡΤΗΜΑ Α’
ΟΔΗΓΙΕΣ ΕΚΚΕΝΩΣΗΣ ΑΝΑ ΜΕΛΟΣ ΟΜΑΔΑΣ ΠΥΡΟΠΡΟΣΤΑΣΙΑΣ




Οι κάτωθι ενέργειες ανά μέλος ομάδας Πυροπροστασίας είναι ενδεικτικές και ισχύουν κατά περίπτωση. Δεδομένου του εύρους πιθανών καταστάσεων, τα παρακάτω ΔΕΝ ΕΙΝΑΙ ΔΕΣΜΕΥΤΙΚΑ. Αναφέρονται ενδεικτικά και όχι περιοριστικά. Ανάλογα με το περιστατικό είναι δυνατό να τροποποιούνται κατόπιν εκτίμησης της κατάστασης από τον Αρχηγό και τον Υπαρχηγό της Ομάδας Πυροπροστασίας.
Ενδεικτικό σενάριο χρήσης των κάτωθι: Πυρκαγιά σε χώρο του κτηρίου, εκτός του γραφείου ΙΣ13, η οποία είναι σε εξέλιξη. Η πληροφορία για τη φωτιά έχει δοθεί μέσω του συστήματος πυρανίχνευσης και έχει επιβεβαιωθεί από τρίτο άτομο που δεν ανήκει στα μέλη της Ομάδας Πυροπροστασίας. Ο αρχηγός της Ομάδας και ο Υπαρχηγός της Ομάδας πυροπροστασίας εργάζονται στο κτήριο.
Οι θέσεις ευθύνης των μελών της Ομάδας Πυροπροστασίας Κωδικοποιούνται ανάλογα με την αρμοδιότητά τους ως εξής:
· Αρχηγός Ομάδας Πυροπροστασίας
· Υπαρχηγός Ομάδας Πυροπροστασίας
· ΘΕΣΗ Νο1 : Εντός του ΙΣ13.
· ΘΕΣΗ Νο2 : Στο Σημείο Συγκέντρωσης Έκτακτης Ανάγκης.
· ΘΕΣΗ Νο3 : Εκκένωση Νότιας πτέρυγας κτηρίου.
· ΘΕΣΗ Νο4 : Εκκένωση Βόρειας πτέρυγας κτηρίου.

ΑΡΧΗΓΟΣ ΟΜΑΔΑΣ ΠΥΡΟΠΡΟΣΤΑΣΙΑΣ
· Τηλεφωνεί στην Πυροσβεστική Υπηρεσία Ρόδου: ΤΗΛΕΦΩΝΟ 199.
· Σπεύδει στον χώρο ΙΣ13, ανοίγει και εντοπίζει μέσω του πίνακα πυρανίχνευσης το ακριβές σημείο της πυρκαγιάς.
· Ελέγχει πληρότητα παρουσιών της ομάδας. Σε περίπτωση μειωμένης παρουσίας αναθέτει σε μέλος τη (ΘΕΣΗ Νο1) και δίνει εντολή σε αυτό να γίνουν τηλεφωνικές κλήσεις ώστε να βρεθούν τα τέσσερα συνολικά απαιτούμενα μέλη και ο υπαρχηγός πυρασφάλειας (εάν δεν έχει ήδη παρουσιαστεί).
· Αναθέτει σε όσα μέλη είναι παρόντα, αντίστοιχες θέσεις ευθύνης: (ΘΕΣΗ Νο2), (ΘΕΣΗ Νο3) & (ΘΕΣΗ Νο4). Στην περίπτωση κατά την οποία δεν υπάρχει απαρτία, αναθέτει την εν λόγω αρμοδιότητα στον Υπαρχηγό της Ομάδας Πυροπροστασίας κατόπιν άφιξης των υπόλοιπων μελών. 
· Παίρνει μάσκα με φίλτρο, και φακό και σπεύδει στο σημείο της εκδήλωσης της πυρκαγιάς, για εκτίμηση της κατάστασης και απόπειρα κατάσβεσής της, με τη βοήθεια του μέλους που αναλαμβάνει την εκκένωση της πτέρυγας που έχει εκδηλωθεί η πυρκαγιά (ΘΕΣΗ Νο3) ή (ΘΕΣΗ Νο4). Κατά το εφικτό απομακρύνει εύφλεκτες ύλες από την πυρκαγιά.
· Εάν η κατάσβεση δεν είναι δυνατή βοηθάει στην εκκένωση της πτέρυγας με τη (ΘΕΣΗ Νο3) ή (ΘΕΣΗ Νο4).
· Μετά την ολοκλήρωση της εκκένωσης της πληγείσας πτέρυγας ενημερώνεται από τη (ΘΕΣΗ Νο1), ενημερώνει τη (ΘΕΣΗ Νο2).
· Ενημερώνει την Πυροσβεστική Υπηρεσία για την κατάσταση: Θέση πυρκαγιάς, έκταση πυρκαγιάς, βαθμός εκκένωσης του κτηρίου, πυροσβεστικά μέσα του κτηρίου.
· Τίθεται υπό των εντολών της Πυροσβεστικής Υπηρεσίας.

ΥΠΑΡΧΗΓΟΣ ΟΜΑΔΑΣ ΠΥΡΟΠΡΟΣΤΑΣΙΑΣ
· Τηλεφωνεί στην Πυροσβεστική Υπηρεσία Ρόδου: ΤΗΛΕΦΩΝΟ 199.
· Σπεύδει στον χώρο ΙΣ13, ανοίγει και εντοπίζει, μέσω του πίνακα πυρανίχνευσης το ακριβές σημείο της πυρκαγιάς.
· Αναλαμβάνει αρμοδιότητες Αρχηγού Ομάδας Πυροπροστασίας στην περίπτωση απουσίας αυτού και έως εμφάνισής του.
· Αναλαμβάνει την ανάθεση θέσεων ευθύνης σε μέλη της Ομάδας Πυροπροστασίας κατόπιν αναχώρησης του Αρχηγού της ομάδας για κατάσβεση – εκκένωση.
· Σπεύδει στο Υπόγειο του κτηρίου (εάν δεν έχει εκδηλωθεί η πυρκαγιά σε αυτό), και προβαίνει σε διακοπή όλων των παροχών ρεύματος : Κανονικά φορτία, Εφεδρικά φορτία, Αδιάληπτα φορτία. 
· Μεταβαίνει στο αντλιοστάσιο πυρόσβεσης και ελέγχει την ορθή του λειτουργία. 
· Κατόπιν ολοκλήρωσης των ανωτέρω ενημερώνει τη (ΘΕΣΗ Νο1) και τη (ΘΕΣΗ Νο2) για την κατάσταση και μεταβαίνει προς βοήθεια στην εκκένωση ή στην κατάσβεση ανάλογα με τις απαιτήσεις.
· Ενημερώνει την Πυροσβεστική Υπηρεσία για την κατάσταση.
· Τίθεται υπό των εντολών της Πυροσβεστικής Υπηρεσίας.

ΘΕΣΗ Νο1
· Σπεύδει στον χώρο ΙΣ13, ανοίγει και εντοπίζει μέσω του πίνακα πυρανίχνευσης το ακριβές σημείο της πυρκαγιάς. Εάν βρίσκονται ήδη ο Αρχηγός και ο Υπαρχηγός εντός του χώρου, αναμένει εντολές.
· Προβαίνει σε ανακοίνωση του συμβάντος της πυρκαγιάς και της εκκένωσης του κτηρίου μέσω του μεγαφωνικού συστήματος του κτηρίου.
· Επικοινωνεί τηλεφωνικά με τα τακτικά και τα αναπληρωματικά μέλη προκειμένου να συγκεντρωθεί ο απαιτούμενος αριθμός των 4 μελών πλέον του Αρχηγού και του Υπαρχηγού της ομάδας. Συνολικά κατ΄ ελάχιστον έξι (6) άτομα.
· Επικοινωνεί με την κα Βασιλάκη Γεωργία, Περιφερειακή Δ/ντρια Ρόδου και την ενημερώνει για το συμβάν.
· Ανά τακτά χρονικά διαστήματα επαναλαμβάνει την ανακοίνωση περί πυρκαγιάς στο κτήριο.
· Ετοιμάζει προς χρήση την αναπνευστική συσκευή.
· Ενημερώνει και ενημερώνεται συνεχώς από τη (ΘΕΣΗ Νο2) και τον Αρχηγό της Ομάδας Πυροπροστασίας.
· Εκκενώνει τον χώρο σε περίπτωση κινδύνου.
· Τίθεται υπό των εντολών της Πυροσβεστικής Υπηρεσίας.

ΘΕΣΗ Νο2
· Σπεύδει στον χώρο ΙΣ13, ανοίγει και εντοπίζει μέσω του πίνακα πυρανίχνευσης το ακριβές σημείο της πυρκαγιάς. Εάν βρίσκονται ήδη ο Αρχηγός και ο Υπαρχηγός εντός του χώρου, αναμένει εντολές.
· Ενημερώνεται για την θέση και την έκταση της πυρκαγιάς.
· Μεριμνά για την εκκένωση του ισογείου στη πτέρυγα που έχει προσβληθεί από πυρκαγιά.
· Μεταβαίνει στο σημείο συγκέντρωσης εκτάκτου ανάγκης και μεριμνά για τη συγκέντρωση και καταμέτρηση των ατόμων.
· Ενημερώνει και ενημερώνεται συνεχώς  από τη (ΘΕΣΗ Νο1) και τον Αρχηγό της Ομάδας Πυροπροστασίας.
· Κατά την άφιξη της Πυροσβεστικής Υπηρεσίας ενημερώνει για την θέση και ένταση της πυρκαγιάς, για το βαθμό εκκένωσης του κτηρίου και τα μέσα πυροπροστασίας του κτηρίου.
· Τίθεται υπό των εντολών της Πυροσβεστικής Υπηρεσίας.

ΘΕΣΗ Νο3
· Σπεύδει στον χώρο ΙΣ13, ανοίγει και εντοπίζει μέσω του πίνακα πυρανίχνευσης το ακριβές σημείο της πυρκαγιάς. Εάν βρίσκονται ήδη ο Αρχηγός και ο Υπαρχηγός εντός του χώρου, αναμένει εντολές.
· Παίρνει μάσκα με φίλτρο, φακό και κράνος από τον Πυροσβεστικό Σταθμό και κλειδί υποπινάκων.
· Σπεύδει προς εκκένωση της Νότιας Πτέρυγας του κτηρίου.
· Εάν η πυρκαγιά έχει εκδηλωθεί στην πτέρυγα ευθύνης του ξεκινάει από τον  όροφο εκδήλωσης της πυρκαγιάς με τον Αρχηγό Πυρασφάλειας προκειμένου να γίνει κατ’ αρχήν απόπειρα κατάσβεσης, και εάν κάτι τέτοιο δεν είναι εφικτό, εκκένωση της πτέρυγας του προσβληθέντος ορόφου. Υπενθυμίζεται ότι η εκκένωση του Ισογείου της προσβεβλημένης πτέρυγας είναι στην ευθύνη της (ΘΕΣΗΣ Νο2). Στη συνέχεια προβαίνει στην εκκένωση του ορόφου που δεν έχει προσβληθεί από πυρκαγιά. Κατά τη διέλευσή του από τους υποπίνακες ορόφου μεριμνά για την απομόνωση της τροφοδοσίας τους.
· Εάν η πυρκαγιά ΔΕΝ έχει εκδηλωθεί στην πτέρυγα ευθύνης του ξεκινάει από το ισόγειο ανεβαίνει στον 1ο Όροφο και εν συνεχεία στον 2ο Όροφο. Κατά τη διέλευσή του από τους υποπίνακες ορόφου μεριμνά για την απομόνωση της τροφοδοσίας τους. Κατά τη διέλευση του ελέγχει τα σημεία βοήθειας ατόμων με ειδικές ανάγκες (κεντρικό κλιμακοστάσιο 1ος, & 2ος όροφος). Εάν υπάρχουν άτομα προς βοήθεια μεριμνά είτε ο ίδιος να βοηθήσει, είτε ενημερώνει τη (ΘΕΣΗ Νο1).
· Όταν ολοκληρώσει την εκκένωση της πτέρυγας ευθύνης του ενημερώνει την (ΘΕΣΗ Νο1) ή/και τον Αρχηγό της Ομάδας και θέτει τον εαυτό του υπό νέα καθήκοντα ανάλογα με τις ανάγκες.
· Τίθεται υπό των εντολών της Πυροσβεστικής Υπηρεσίας.
Σημαντική Υπενθύμιση: Κατά την εκκένωση γίνεται άνοιγμα και είσοδος όλων των ξεκλείδωτων θυρών, συμπεριλαμβανομένων και αυτών στα WC. Στις κλειδωμένες θύρες γίνεται δυνατό χτύπημα και δυνατό κάλεσμα. Εάν η πυρκαγιά έχει εκδηλωθεί στο Υπόγειο του κτηρίου, ΑΠΑΓΟΡΕΥΕΤΑΙ εκκένωσή του από την Νότια έξοδο κινδύνου (προς το parking του κτηρίου).

ΘΕΣΗ Νο4
· Σπεύδει στον χώρο ΙΣ13, ανοίγει και εντοπίζει μέσω του πίνακα πυρανίχνευσης το ακριβές σημείο της πυρκαγιάς. Εάν βρίσκονται ήδη ο Αρχηγός και ο Υπαρχηγός εντός του χώρου, αναμένει εντολές.
· Παίρνει μάσκα με φίλτρο, φακό και κράνος από τον Πυροσβεστικό Σταθμό και κλειδί υποπινάκων.
· Σπεύδει προς εκκένωση της Βόρειας Πτέρυγας του κτηρίου.
· Εάν η πυρκαγιά έχει εκδηλωθεί στην πτέρυγα ευθύνης του ξεκινάει από τον  όροφο εκδήλωσης της πυρκαγιάς με τον Αρχηγό Πυρασφάλειας προκειμένου να γίνει κατ΄ αρχήν απόπειρα κατάσβεσης, και εάν κάτι τέτοιο δεν είναι εφικτό, εκκένωση της πτέρυγας του προσβληθέντος ορόφου. Υπενθυμίζεται ότι η εκκένωση του Ισογείου της προσβεβλημένης πτέρυγας είναι στην ευθύνη της (ΘΕΣΗΣ Νο2). Στη συνέχεια προβαίνει στην εκκένωση του ορόφου που δεν έχει προσβληθεί από πυρκαγιά. Κατά τη διέλευσή του από τους υποπίνακες ορόφου μεριμνά για την απομόνωση της τροφοδοσίας τους.
· Εάν η πυρκαγιά ΔΕΝ έχει εκδηλωθεί στην πτέρυγα ευθύνης του ξεκινάει από το ισόγειο ανεβαίνει στον 1ο Όροφο και εν συνεχεία στον 2ο Όροφο. Κατά τη διέλευσή του από τους υποπίνακες ορόφου μεριμνά για την απομόνωση της τροφοδοσίας τους. Κατά τη διέλευση του ελέγχει τα σημεία βοήθειας ατόμων με ειδικές ανάγκες (κεντρικό κλιμακοστάσιο 1ος, & 2ος όροφος). Εάν υπάρχουν άτομα προς βοήθεια μεριμνά είτε ο ίδιος να βοηθήσει, είτε ενημερώνει τη (ΘΕΣΗ Νο1).
· Όταν ολοκληρώσει την εκκένωση της πτέρυγας ευθύνης του ενημερώνει την (ΘΕΣΗ Νο1) ή/και τον Αρχηγό της Ομάδας και θέτει τον εαυτό του υπό νέα καθήκοντα ανάλογα με τις ανάγκες.
· Τίθεται υπό των εντολών της Πυροσβεστικής Υπηρεσίας.
Σημαντική Υπενθύμιση: κατά την εκκένωση γίνεται άνοιγμα και είσοδος όλων των ξεκλείδωτων θυρών, συμπεριλαμβανομένων και αυτών στα WC. Στις κλειδωμένες θύρες γίνεται δυνατό χτύπημα και δυνατό κάλεσμα.

